# Referat Halsnæs Discgolf forening Generalforsamling 2024

## Mødereferat

20-03-2024/Buster

|  |  |
| --- | --- |
| Til stede: | Bestyrelsen samt følgende medlemmerRasmus Dich, Jacob Dich, Lone Christensen, Henning Christensen, Thomas Lindegaard, Dorte Rosengreen, Jakob Hansen, William Grahn, Buster RosengreenAfbud: Søren Moldow, Mikkel Wulf  |
| Næste møde: | 10-4-2024 Kl. 18.00 som er et bestyrelsesmøde.  |

1. Valg af dirigent og stemmetæller

William Grahn blev valgt som dirigent og kunne berette at dagsorden dog ikke regnskab samt budgetforslag var fremsendt jf. vedtægterne til tiden.

 **Forsamlingen godkendte dette**.

1. Formandens beretning

Nye teesteder lavet og betalt af kommunen.

Der har været ganske stille fra Naturstyrelsen og det antager vi som et godt tegn, derudover har NS stillet et par tællere til rådighed (registrering af brug af banen) som kan hentes i Græsted. Der er pt. 3 år tilbage af nuværende aftale om brug af skoven

Der ses en øget aktivitet på banen og der er bla. forespurgt på et DM i Doubles til Sep.

Vedr. vejen og den til tider dårlige tilstand – Henrik havde ansøgt om 170.000 til vejen, men noget uenighed med vejlauget har resulteret i denne ansøg er sat på hold / annulleret – der skal nok afholdes lidt møder med kommunen og ikke mindst beboere omkring dette da det er en privat vej.

Planer om færdiggørelse af P-plads evt. plante lidt træer er på tegnebrættet

Der er som andre steder kommet affald sortering og kommunen vil inden længe opstille et skur hvor container kan opbevares grundet brand fare.

Derudover vil der skulle opsættes et nyt oversigtskort over området.

Pleje af ”parken” Finn har en super dialog med Vej & Park

Aktivitetsudvalg er startet op igen, mere om det på et senere tidspunkt – da det er ganske nyt om ikke andet så i et anden forum end tidligere.

Der opfordres til alle så vidt muligt benytter Udisc til registreringer af runder da vi måske skal bruge data på et senere tidspunkt.

**Nuværende sponsoraftaler:**

Spar købmanden 2021-2026

Flyvende har udløb i 2025

1. Fremlæggelse af regnskab til godkendelse

Peter gennemgik regnskabet 2023 og det viser et ganske fornuftigt resultat med et plus på ca. 50.000.- udsendes sammen med referatet.

Eneste bemærkning er omkring Ølkassen og måde den konteres på – det kunne man måske gøre lidt mere overskueligt.

Varer lageret er forholdsvis fyldt godt op – Niels er god til at handle når der er tilbud 😊

**Regnskab godkendt af forsamlingen**

1. Indkomne forslag

Ingen – der var dog en snak omkring driving range evt. kunne flyttes i en anden retning eksempelvis imod hul 15 da for dem der kaster langt kan være svært at se om der kommer nogle op over bakken – muligheder for flytning er lagt over til aktivitetsudvalget som må kigge på det og evt. lave et oplæg til bestyrelsen.

1. Fastsættelse af kontingent

Nuværende kontingent bibeholdes da man ikke ser grund til en forhøjelse og tingene er i balance.

**Godkendt af forsamling**

1. Godkendelse af budget

Peter fremlagde budget 2024

Godkendt af forsamling

1. Valg af Bestyrelse og Suppleanter

Henrik Didriksen – ønsket ikke genvalg ( jan Buster Rosengreen tiltræder i stedet uden modkandidat )

Finn Ptak – Genvalgt (uden modkandidat )

Niels Lindegard – Genvalgt (uden modkandidat)

Magnus kjær – Genvalgt (uden modkandidat)

Thomas Richard blev valgt som suppleant

1. Valg af Revisor

Allan Larsen fik genvalg (uden modkandidat )

1. Evt.

**Aktivitetsudvalg**

Med et endnu større fokus / glæde for den ”nye” udvidelse af banen har gjort at man efter lidt stilstand fået oprettet et opdateret aktivitetsudvalg som består af flg.

Thomas Richard

Finn Ptak

Dorte Rosengreen

Jakob Hansen

Rasmus Dich

Søren Moldow

Bastian Heitmann ( han var med i det tidligere udvalg og skal selvfølgelig have muligheden der kan altid bruges flere hænder)

Buster Rosengreen

Formålet med den gruppe er at gøre vores klub til en af den hyggeligste i DK med højt til loftet og ikke mindst plads til alle uanset køn, handicap eller religion – den har helt flad struktur og alle er lige.

Som nogle kan blive lidt bekymret over, så kan det måske betyde en øget aktivitet på vores bane, men skal der være mange mennesker i parken & skoven så det jo væsentligt sjovere hvis det er medlemmer man står i kø med 😊

**Kommunikation**

Der blev snakket frem og tilbage om dette og vi skal finde en model som sikre alle bliver informeret om diverse ting og nuværende Messenger grp. er ikke optimal**.**

**Dette punkt vil blive drøftet på først kommende bestyrelsesmøde.**

**Klubhus**

Klubhuset er for medlemmer og kun medlemmer – Yes, det bliver en svær opgave at håndhæve da nogle måske har noget familie eller venner med og det skal der være plads til – men der opfordres til sundfornuft - udgangspunktet er det er et medlemsgode som meget få discgolf klubber har i DK og med et næsten gratis kontingent så bør der være respekt for dette.

Dartskive er opsat og hvem ved om der en dag bliver en Disc, Dart & Drinks dag 😊

Derudover er der planlagt opsætning af et nyere køkken efter sommerferien.

Slutteligt skal der lyde en kæmpe tak til afgående Formand Henrik Didriksen uden ham havde vi måske ikke haft discgolf i Halsnæs – Tak fra os alle og vi håber du stadig vil smide lidt plastik væk derude.

**God vind til jer alle derude – husk modvind også kan noget.**